NV ปลื้ม คว้ารางวัล “สุดยอดสินค้าและบริการแห่งปี 64”
NV รับรางวัล Business+ Product of the Year Awards 2021 ประเภทสินค้าและบริการกลุ่มอาหารเครื่องดื่มยอดเยี่ยมแห่งปี กลุ่มผลิตภัณฑ์เสริมอาหารถั่งเช่าเพื่อสุขภาพ
9 ธ.ค. 2564

นางยุพิน จันทร์จุฑามาศ ประธานเจ้าหน้าที่สายงานบัญชีและการเงิน บริษัท โนวา ออร์แกนิค จำกัด (มหาชน) หรือ NV รับรางวัล Business+ Product of the Year Awards 2021 ประเภทสินค้าและบริการกลุ่มอาหารเครื่องดื่มยอดเยี่ยมแห่งปี กลุ่มผลิตภัณฑ์เสริมอาหารถั่งเช่าเพื่อสุขภาพ จัดโดยนิตยสาร Business+ ในเครือบริษัท เออาร์ไอพี จำกัด (มหาชน) หรือ ARIP และวิทยาลัยการจัดการ มหาวิทยาลัยมหิดล โดยได้รับเกียรติจาก ฯพณฯ นุรักษ์ มาประณีต องคมนตรี เป็นผู้มอบรางวัล ณ โรงแรมสวิสโฮเต็ล รัชดา เมื่อเร็วๆ นี้
ทั้งนี้อีกหนึ่งปัจจัยสำคัญที่ทำให้กลุ่มผลิตภัณฑ์เสริมอาหารถั่งเช่าเพื่อสุขภาพได้รับการตอบรับที่ดีจากลูกค้า เกิดจากปัจจุบันบริษัทฯ มีฐานข้อมูลลูกค้ากว่าหนึ่งล้านราย ทำให้สามารถวิเคราะห์ข้อมูลลูกค้า และพัฒนาสินค้าใหม่ได้ตรงกับความต้องการของลูกค้าซึ่งทำให้มีโอกาสในการขายสินค้ามากยิ่งขึ้น